Pia Jardi.

Pia Jardi on islamilaisen yhdyskunnan, Tariq Al-Hidayan puheenjohtaja.

Pia Jardi kommentoi MTVUutisissa.

”Natsiyhteisön puheenjohtaja järkyttyi suomalaisten tavasta puhua Natsi-Saksan natseista, ihan kuin ei puhuttaisi ihmisistä ollenkaan, vaan puhutaan jostain eliöistä.”’

– On käytännössä, miten oheisen MTVUutiset uutisen voi tulkita.

Terroristijärjestön Isisn ideologisten seuraajien käsitys ihmisarvosta on monesti jopa alhaisempi, kuin 40-luvun Natsi-Saksan tai uusnatsien käsitykset.

Kuvankaappaus MTVUutiset. 13.12.2019.



Toki ihminenkin on eliö.

“Islamilaisen yhdyskunnan, Tariq Al-Hidayan (Suomeksi. Ohjauksen tie), puheenjohtaja Pia Jardi ilmaisee heti huolensa ministerien tavasta keskustella aiheesta.“

Pia Jardin kutsuminen ”muslimiyhteisön puheenjohtajaksi” on farssi. Jardi on salafi-islamistisen radikalisoituneen järjestön “johdossa”, eli keulahahmona. Ei muslimiyhteisön puheenjohtaja. Minkä muslimiyhteisön?

Suurinosa Suomen muslimeista eivät ole edes kuulleet hänestä ja rapsuttavat päätään uutisesta. Varsinkin shia-muslimit ja maltillisuudestaan tunnetut tataarit. Puhumattakaan kymmenistätuhansista tavallisista maallistuneista muslimeista.

Myös sekulaarit, uskonnottomat ja liberaalit muslimimaista katsovat asiaa järkyttyneenä. Miksi radikaalit edustavat meitä Suomessa?

Radikaaliksi luonnehdittu kantasuomalainen Pia Jardi tunnetaan vihapuheesta shia-muslimeja ja uskonnottomia kohtaan.

Lehdistön ei kuuluisi asettaa ja promota radikaaleja salafisteja ”muslimiyhteisön johtajaksi”. Lehdistö tekee käsittämättömän karhunpalveluksen päästämällä radikaaleja ääneen ja edustamaan, ilman kritiikkiä toimintatavoista ja ideologioista. Luotu mielipide ja ilmapiiri vaikuttaa näin ollen myös poliittisesti korrekteihin päättäjiin ja islamismista ymmärtämättömiin mediakritiikittömiin ihmisiin.

Lehdistö ei kuitenkaan anna puheensijaa maallistuneille, uskonnottomille ja liberaaleille maahanmuuttajille muslimimaista aiheen ympärillä. Mieti tilannetta, missä Suomea edustaisi uusnatsiliike arabimaissa ja asiassa ei nähtäisiin mitään ongelmallista. Liberaalit ja suvaitsevaiset suomalaiset jäisivät täysin äänettä. Me sekulaarit ja maallistuneet maahanmuuttajat saamme elää joka päivä siinä maailmassa.

Pia Jardi ei edusta, eikä saa edustaa Suomen muslimipopulaatiota.

Käsittämättömintä asiassa on, että Jardin edustaman järjestön kaltaiset toimijat ovat Lähi-Idässä ne äärioikeistolaiset radikaalit. Heidän höperryksiin ei maltillisimmissa vähemmistöyhteisössä kiinnitetä huomiota muuten kuin kritiikin muodossa.

Suomessa taas jokunen tiedostamaton, itseään hyvin suvaitsevaisena pitävä kantasuomalainen, nielee Pia Jardin edustaman järjestön kaltaisten Isis-sympatian, koska kuvittelee että kyseessä on jotain suvaittavaa. Puhumme kuitenkin rikoksiin ihmisarvoa vastaan syyllistyneistä orjuuttajista, kansanmurhaajista ja Isisn ideologiaa seuraavista ihmisistä. Lehdistö taas tykkää klikkauksista ja tekee uutisia miettimättä syvellisemmin asiaa. Uutiset tehdään täysin kritiikittä ja tarkastelematta.

“Muslimi, kuin muslimi, ihan sama, kai se menee näin.” – Asenteella.

Satojamiljoonia euroja Suomeen Bahrainista, hyvin tiukat konservatistiset arvot ja kytkökset ihmisoikeusloukkaajiin.

Pia Jardi tunnetaan radikaali salafistisesta Suurmoskeija-projektista, mihin hän oli hakemassa järjestönsä nimissä satojamiljoonia euroja Bahrainin islamistiselta kuningashuoneelta. Kuningashuone on barbaarinen sharialailla hallitseva yksinvaltias. Lehdistönkin selvittämän henkilökuvan mukaan, Jardi ja hänen järjestönsä ovat hyvin läheisissä väleissä Bahrainin kuningashuoneen kanssa.

Ihmisten katoaminen ja kiduttaminen on yleistä Bahrainissa. Kuningashuone on syyllistynyt lukemattomiin ihmisoikeusrikkomuksiin. Aivan, kuten terroristijärjestö Isiskin. Suomeen tulee näistä maista ihmisiä turvapaikanhakijoina, samalla kun heidän ihmisoikeuksien loukkaajien sponsorioimat edustajat pyrkivät samaan Suomessakin.

Maltillisten muslimien mielenosoitus Bahrainin ihmisoikeusloukkauksia vastaan.

https://en.wikipedia.org/wiki/Human_rights_in_Bahrain

Suurmoskeija-projekti torpattiin pitkälti turvallisuusriskinä ja hämäränä projektina Helsingin kaupungin päättäjien toimesta. Projektin oli tarkoitus rakennuttaa Tuomionkirkkoa monta kertaa suurempi moskeija ja vielä isompi moskeijalue keskelle Helsinkiä barbaaristen päidenleikkaajien rahoilla. Tarkoituksena oli radikalisoida lisää muslimeja vaikutuspiiriin. Lehdistöön vuotaneiden asiakirjojen mukaan projekti oli hyvin huonosti suunniteltu, yliampuva ja kallis.

Isis jakaa saman salafi-wahhabisten islamistisen ideologian Pia Jardin edustaman järjestön kanssa.

Pia Jardin järjestö vaatii olla asiantuntijaroolissa Isis-jäsenten kotouttamisessa.

Pia Jardin järjestön tarkoitus on ujuttautua kotoutumis-, ja antiradikalisaatio toimiin. He toimivat vastaavina Isisn ideologisina kumppaneina. Salafististen liikkeiden tarkoitus on estää integraatio ja kotoutuminen länsimaalaisiin liberaaleihin arvoihin.

Kotoutuminen Suomeen ei tule toteutumaan islamistien, salafistien ja ihmisoikeusloukkaajien sponsoroimien islamilaisten järjestöjen kautta.

Suomen on alettava miettimään parempia ratkaisuja ja lehdistön on valveuduttava asiaan. Suomalaisilla toimittajilla ja päättäjillä puuttuu käsitys islamin, islamismin ja erilaisten liikkeiden tavoitteisiin, toimintatapoihin ja ideologioihin. Helpoin ratkaisu olisi päästää ääneen ja tukea myös anti-islamisti muslimeja, maallistuneita ja uskonnottomia näistä maista. Nykyinen hyvin poliittisesti korrekti ilmapiiri ei salli rehellistä keskustelua ja päätyy jopa syrjimään, sekä hiljentämään kriittisiä ääniä. Kyseessä on pelko tulla leimatuksi “islamofobiseksi”, vaikka huolenaiheesi jopa maahanmuuttajana näistä maista, olisikin aiheellinen ja vakava.

Monissa muslimimaissakaan Pia Jardin edustaman järjestön kaltaisia ei päästettäisi ääneen, puhuttaisi muslimiyhteisön johtajina, eikä annettaisi hivuttautua antiradikalisaatio toimiin. Jostain syystä kummiskin Suomessa toiminta saa jatkua vapaasti, monesti jopa avustetusti ja sokeasti.

Lue lisää, miten salafistinen järjestö suostutteli MTVUutiset sensuuriin.

Jaa tämä artikkeli: Facebook

Twitter

Reddit

WhatsApp

